Ғылымдағы дәстүр: сардар және сарбаз
"Ғылымдағы дәстүр: сардар және сарбаз"|"https://yu.edu.kz/%d2%93ylymda%d2%93y-d%d3%99st%d2%afr-sardar-zh%d3%99ne-sarbaz/"
TITLE: Ғылымдағы дәстүр: сардар және сарбаз
URL: https://yu.edu.kz/%d2%93ylymda%d2%93y-d%d3%99st%d2%afr-sardar-zh%d3%99ne-sarbaz/
META: "Ғылымдағы дәстүр: сардар және сарбаз"|"https://yu.edu.kz/%d2%93ylymda%d2%93y-d%d3%99st%d2%afr-sardar-zh%d3%99ne-sarbaz/"
TOTAL WORDS: 296
DATE: 27
ҚАР
2024
AUTHOR(S):
TEXT: 27 қараша күні Yessenov University-де профессор, филология ғылымдарының докторы, ҚР Білім беру ісінің құрметті қызметкері Бибайша Ильясқызы Нұрдәулетованың 60 жылдық мерейтойына арналған Ғылымдағы дәстүр: сардар және сарбаз атты халықаралық ғылыми-тәжірибелік конференциямен жалғасты. Іс-шараға шетелдік және отандық ғалымдар, елорда мен Алматыдан келген белгілі оқытушылар, мектептер мен колледж мұғалімдері, Бибайша Ильясқызының шәкірттері мен әріптестері қатысты. Конференция басталмас бұрын профессор Бибайша Нұрдәулетованың ғылыми еңбектері туралы бейнефильм көрсетілді. Конференцияны Yessenov University президенті Берік Бақытжанұлы Ахметов ашты. Ол өзінің кіріспе сөзінде университет қабырғасында 30 жылдан бері жемісті еңбек етіп келе жатқан белгілі ғалым әрі ұстаздың университеттегі және ғылымдағы орнын ерекше атап өтіп, ұжым атынан мерейтойымен шын жүректен құттықтады. Маңғыстау облысы Елағалары атынан өлкетанушы, қоғам қайраткері Отыншы Көшбайұлы, сондай-ақ А. Байтұрсынұлы атындағы Тіл білімі институтының директоры Фазылжанова Анар Мұратқызы сөз сөйлеп, профессордың ғылыми ізденістері мен жетістіктеріне ризашылықтарын білдірді. Конференция барысында төмендегі ғалымдар баяндама жасады:. Манкеева Жамал Айтқалиқызы, филология ғылымдарының докторы, профессор. Академик Р. Сыздық зерттеулерін заманауи жаңғыртқан ғалым;. Есенова Қалбике Өмірбайқызы, филология ғылымдарының докторы, профессор. Профессор Б. Нұрдәулетованың зерттеулеріндегі жыраулар поэтикасы мәселелері;. Орхан Сөйлемез, филология докторы, профессор. Профессор Б. Нұрдәулетова дара қолтаңбалы ғалым;. Аймұхамбет Жанат Әскербекқызы, филология ғылымдарының докторы, профессор. Бибайша Нұрдәулетова зерттеулерінің жаңашылдығы;. Жұбаева Орынай Сағынғалиқызы, филология ғылымдарының докторы, профессор. Жыраулар поэзиясын жаңа парадигмада жаңғыртқан ғалым;. Сәрекенова Қарлығаш Құрманғалиқызы, филология ғылымдарының кандидаты, профессор. Б. Нұрдәулетованың еңбектеріндегі пәнаралық зерттеулер. Ғылыми баяндамаларда Б. Нұрдәулетованың ғылымдағы жаңашылдықтары мен жеке қолтаңбасы жан-жақты талқыланды. Шетелдік ғалымдар іс-шараға онлайн қосылып, өз пікірлерін білдірді:. Лилия Хатиповна Мухаметзянова, филология ғылымдарының докторы, Татарстан Республикасының Ғылым академиясы;. Розалия Рафкатовна Баязитова, тарих ғылымдарының кандидаты;. Насипхан Хусиновна Суюнова, филология ғылымдарының докторы;. Құттымұратова Ырысты Абдирахмановна, PhD, доцент. Сонымен қатар, Yessenov University қазақ филологиясы кафедрасының меңгерушісі Отарова Ақмарал Нұрғожақызы және ҚТӘ-21-1 тобының студенттері Қ. Жаңбырбай мен М. Амандық өздерінің жүрекжарды лебіздерін білдірді. Іс-шара университеттің ғылыми дәстүрін жаңғыртып, шәкірттер мен ұстаздардың еңбектерін ұлықтаудың жарқын үлгісіне айналды
